paragraph_text: Album "Ča metal", odnosno revitalizaciju benda potaknuo je Criss Kolacio koji ih je pitao da naprave komad muzike za njegov film Je Lektrika Ubila Štrige, priču o fantastičnim bićima Istre (štrige, štriguni, more, štrolige, krsnici, vile, vukodlaci). Jedna njihova pjesma na kraju je završila na odjavnoj špici filma. To ih je je potaknulo da sviraju i stvaraju dalje. Na premijeri filma u Rijeci imali su svirku. Iznenadilo ih je što je velik dio publike bio zainteresiran za samu glazbu. U jesen 2017. godine Č.R.U. i Armageljon Espaljon odlučili su se za nastavak rada i okupili su Tomislava Nipriju, Šamana Šamanića te Ogana Keksbura.